বারাণসী মেট্রো
বারাণসী মেট্রো হল একটি হালকা রেল পরিবহন ব্যবস্থা, যা ভারতের উত্তরপ্রদেশ রাজ্যের বারাণসী শহরের জন্য প্রস্তাবিত। প্রস্তাবিত ব্যবস্থায় ২ টি করিডোর রয়েছে, যা ভেল (তরনা, শিবপুর) থেকে বেনারস হিন্দু বিশ্ববিদ্যালয় (১৯.৩৫ কিমি) এবং বেনিয়া বাগ থেকে সারনাথ (৯.৮৮৫ কিমি) পর্যন্ত বিস্তৃত। প্রকল্পের সম্ভাব্যতা অধ্যয়ন রাইটস দ্বারা করা হয়েছিল, এবং ২০১৫ সালের জুন মাসে সম্পন্ন হয়েছিল। ২০ টি ভূগর্ভস্থ স্টেশন ও ছয়টি উত্তোলিত স্টেশন সহ ২৬ টি স্টেশন থাকবে। দুটি করিডোরের মোট দৈর্ঘ্য ২৯.২৩৫ কিমি হবে, যার মধ্যে ২৩.৪৬৭ কিমি ভূগর্ভস্থ থাকবে এবং ৫.৭৬৮ কিমি উত্তোলিত পথে নির্মিত হবে।